CELEX: 62010CA0034
Language: et
Date: 2011-10-18 00:00:00
Title: Kohtuasi C-34/10: Euroopa Kohtu (suurkoda) 18. oktoobri 2011 . aasta otsus (Bundesgerichtshofi (Saksamaa) eelotsusetaotlus) — Oliver Brüstle versus Greenpeace eV (Direktiiv 98/44/EÜ — Artikli 6 lõike 2 punkt c — Biotehnoloogialeiutiste õiguskaitse — Algrakkude saamine inimese embrüonaalsetest tüvirakkudest — Patentsus — „Inimese embrüote tööstuslikel või kaubanduslikel eesmärkidel kasutamise” väljajätmine — Mõisted „inimese embrüo” ja „kasutamine tööstuslikel või kaubanduslikel eesmärkidel” )

10.12.2011   
            
            
               ET
            
            
               Euroopa Liidu Teataja
            
            
               C 362/5
            
         Euroopa Kohtu (suurkoda) 18. oktoobri 2011. aasta otsus (Bundesgerichtshofi (Saksamaa) eelotsusetaotlus) — Oliver Brüstle versus Greenpeace eV
   (Kohtuasi C-34/10) (1)
   
   (Direktiiv 98/44/EÜ - Artikli 6 lõike 2 punkt c - Biotehnoloogialeiutiste õiguskaitse - Algrakkude saamine inimese embrüonaalsetest tüvirakkudest - Patentsus - „Inimese embrüote tööstuslikel või kaubanduslikel eesmärkidel kasutamise” väljajätmine - Mõisted „inimese embrüo” ja „kasutamine tööstuslikel või kaubanduslikel eesmärkidel”)
   2011/C 362/07
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Hageja: Oliver Brüstle
   
      Kostja: Greenpeace eV
   
      Ese
   
   Eelotsusetaotlus — Bundesgerichtshof — Euroopa Parlamendi ja nõukogu 6. juuli 1998. aasta direktiivi 98/44/EÜ biotehnoloogialeiutiste õiguskaitse kohta (EÜT L 213, lk 13; ELT eriväljaanne 13/20, lk 395) artikli 6 lõike 1 ja lõike 2 punkti c tõlgendamine — Tüvirakkude tootmine teadusuuringute eesmärgil inimese embrüonaalsetest tüvirakkudest, mis on saadud blastotsüstidest ning on kaotanud võime areneda inimorganismiks — Selle menetluse võimalik välistamine patentsusest „inimese embrüote kasutamise tõttu tööstuslikel või kaubanduslikel eesmärkidel” — Mõisted „inimese embrüo” ja „kasutamine tööstuslikel või kaubanduslikel eesmärkidel”
   
      Resolutsioon
   
   
               1)
            
            
               Euroopa Parlamendi ja nõukogu 6. juuli 1998. aasta direktiivi 98/44/EÜ biotehnoloogialeiutiste õiguskaitse kohta artikli 6 lõike 2 punkti c tuleb tõlgendada nii, et:
               
                           —
                        
                        
                           mõiste „inimese embrüo” tähistab kõiki inimese munarakke alates viljastumise hetkest, inimese viljastamata munarakke, millesse on siirdatud inimese küpsest rakust saadud rakutüvi, ja inimese viljastamata munarakke, mida on partenogeneesi teel stimuleeritud jagunema ja edasi arenema;
                        
                     
                           —
                        
                        
                           siseriikliku kohtu ülesanne on teha teaduse arengut silmas pidades kindlaks, kas inimese embrüost blastotsüsti staadiumis saadud tüvirakud kuuluvad mõiste „inimese embrüo” alla direktiivi artikli 6 lõike 2 punkti c tähenduses.
                        
                     
         
               2)
            
            
               Direktiivi 98/44 artikli 6 lõike 2 punktis c kehtestatud patentsusest väljajätmine, mis puudutab inimese embrüote kasutamist tööstuslikel või kaubanduslikel eesmärkidel, puudutab ka teaduslikel eesmärkidel kasutamist, kuna patentne on üksnes terapeutilisel või diagnostilisel eesmärgil kasutamine, mida kohaldatakse inimese embrüo puhul ja mis on sellele kasulik.
            
         
               3)
            
            
               Direktiivi 98/44 artikli 6 lõike 2 punkti c alusel ei ole leiutis patenditav, kui patenditaotluse esemeks olev tehniline teave nõuab inimese embrüote eelnevat hävitamist või nende kasutamist lähtematerjalina, ükskõik millises staadiumis see toimub, ja isegi kui tehnilises teabes, millele patendikaitset taotletakse, ei nimetata inimese embrüote kasutamist.
            
         
      (1)  ELT C 100, 17.4.2010.